**ประวัติบริษัท**

**ประวัติบริษัท**

|  |  |
| --- | --- |
| **ปี (พ.ศ.)** | **พัฒนาการที่สำคัญ** |
| พ.ศ. 2565 | * บริษัทฯ รีแบรนด์ ปรับโครงสร้างธุรกิจ เปิดตัวผู้บริหารชุดใหม่บริหารงานภายใต้ คุณกิติศักดิ์ จำปาทิพย์พงศ์ ด้วยนิยามใหม่“EXPERIENCE-TECH CREATOR” พร้อมเปิดกลยุทธ์ 5 Elements (5E) ได้แก่ ธุรกิจหลักเดิม อย่าง EVENT กับ EQUIPMENT และกลุ่มธุรกิจใหม่ ได้แก่ ENTERTAINMENT, END-TO-END 2.0 และ EXPERIENCE 3.0 * ออกและเสนอขายหุ้นกู้แปลงสภาพให้แก่นักลงทุนเฉพาะเจาะจง (PP) มูลค่าไม่เกิน 500 ล้านบาท โดยจะทยอยออกเป็นชุดๆ จนกว่าจะครบวงเงิน 500 ล้านบาท ให้แก่ Advance Opportunities (AO Fund) และ Advance Opportunities 1 (AO Fund 1) * บริษัทฯ ตัดสินใจยุติการดำเนินการสวนสนุก ของบริษัท ซี เอ็ม ไลฟ์ จำกัด (เดิมชื่อ “บริษัท อิมเมจิเนีย จำกัด”) โดยได้ปรับเปลี่ยนรูปแบบการดำเนินกิจการเป็นด้าน Entertainment – ความบันเทิง รวมถึงการจัดงานคอนเสิร์ต * จัดตั้งบริษัทย่อย “บริษัท ซี เอ็ม แล็บ จำกัด” เพื่อประกอบธุรกิจวางแผนงานด้านความคิดสร้างสรรค์ เติบโตด้วย Homegrown Experience Brand ตลอดจนการจัดบริหารจัดงาน อีเวนต์และ Exhibition โดยมีทุนจดทะเบียนจำนวน 2 ล้านบาท คิดเป็นจำนวนหุ้นสามัญจำนวน 20,000 หุ้น มูลค่าที่ตราไว้หุ้นละ 100 บาท บริษัทฯลงทุนในหุ้นสามัญจำนวน 15,199 หุ้น ในอัตราหุ้นละ 100 บาท คิดเป็นเงินจำนวน 1.52 ล้านบาท หรือร้อยละ 76 ของทุนจดทะเบียนของบริษัทย่อยดังกล่าว * แต่งตั้ง นายอริยะ พนมยงค์ เป็นประธานเจ้าหน้าที่ร่วม มีผลตั้งแต่วันที่ 24 กุมภาพันธ์ 2565 * เพิ่มทุนจดทะเบียนของบริษัท จำนวน 25,000,000 บาท จากทุนจดทะเบียนเดิม จำนวน 330,898,577 บาท เป็นทุนจดทะเบียนจำนวน 356,398,577 บาท เสนอขายให้ กองทุนส่วนบุคคล โดย บริษัทหลักทรัพย์ กรุงไทย เอ็กซ์สปริง จำกัด (“กองทุนส่วนบุคคล KTX”) ในราคาเสนอขายหุ้นละ 6.00 บาท รวมเป็นเงินจำนวนทั้งสิ้น 153,000,000 บาท ซึ่งกองทุนส่วนบุคคล KTX ชำระค่าหุ้นสามัญเพิ่มทุนแล้วในวันที่ 2 มิถุนายน 2565 และเมื่อวันที่ 6 มิถุนายน 2565 บริษัทฯ ได้้ดำเนินการจดทะเบียนเพิ่มทุนชำระแล้วจากเดิม 255,462,733 บาท เป็นจำนวน 280,962,733 บาท มูลค่าที่ตราไว้หุ้นละ 1 บาท ต่อ กรมพัฒนาธุรกิจการค้ากระทรวงพาณิชย์ |
| พ.ศ. 2564 | * กลุ่ม CMO Group มีการเปลี่ยนแปลงโครงสร้างผู้ถือหุ้นใหญ่จากคุณเสริมคุณ คุณาวงศ์ เป็นคุณกิติศักดิ์ จำปาทิพย์พงศ์ นอกจากนี้ยังได้มีการปรับกลยุทธ์และยุทธศาสตร์ภาพรวมของบริษัท เพื่อรักษาความเป็นผู้นำด้านการให้บริการจัดงานที่มีความทันสมัย สอดคล้องกับความก้าวหน้าและการเปลี่ยนแปลงด้านเทคโนโลยีในยุคปัจจุบัน รวมถึงเพิ่มการให้บริการห้องสตูดิโอ Streaming Online & Digital Service และนำเทคโนโลยีใหม่ๆ มาปรับใช้ในการให้บริการจัดงานของลูกค้า เพื่อให้ลูกค้าได้รับบริการที่ดีที่สุดอยู่เสมอ |
| พ.ศ. 2563 | * นับเป็นปีแห่งความท้าทายในการดำเนินธุรกิจ เนื่องจากเกิดการแพร่ระบาดของไวรัสโควิด 19 ส่งผลกระทบต่อธุรกิจอีเวนต์ ถือเป็นวิกฤติร้ายแรงที่สุดในรอบ 30 ปี ตั้งแต่เกิดวงการ อีเวนต์ขึ้นมา อย่างไรก็ดี บริษัทฯ ได้ปรับกลยุทธ์การตลาดทันที โดยเปิดสตูดิโอสตรีมมิ่งครบวงจร ทั้งหมด 3 สตูดิโอ มีขนาดที่หลากหลาย ครบครันด้วยระบบภาพ แสง เสียง ตลอดจนระบบการ Live Streaming รองรับการจัดงาน Digital Event (ดิจิทัล อีเวนต์) ทุกประเภท ไม่ว่าจะเป็น งานเปิดตัวสินค้า, งานประชุมกับตัวแทนจำหน่าย, งานประชุมวิชาการนานาชาติ, งานสัมมนา, งานในกลุ่มธุรกิจบันเทิงและคอนเสิร์ต ตลอดจนงาน Fan Meeting ระหว่างศิลปินกับแฟนคลับ เป็นต้น โดยเริ่มเปิดให้บริการในเดือนพฤษภาคม |
| พ.ศ. 2562 | * บริษัทฯ ดำเนินงานดูแลบริหารงานหน่วยงานที่มีอยู่ให้เติบโตอย่างต่อเนื่อง เพื่อให้เกิดผลกำไรที่เพิ่มขึ้น ขณะเดียวกันบริษัทฯ เตรียมแผนที่จะขยายงานด้านงานจัดประชุม, งานสัมมนา ตลอดจนงานประชุมวิชาการนานาชาติ รวมไปถึงธุรกิจไมซ์ (MICE) เนื่องจากตลาดงานจัดประชุมมีแนวโน้มเติบโตสูงขึ้น และสอดรับกับอุตสาหกรรมไมซ์ประเทศไทยติดอันดับ 4 ของเอเชียด้านการประชุมนานาชาติ ทั้งนี้ ยังเป็นปีที่บริษัทได้รับงานใหญ่ระดับนานาชาติ โดยได้บริหารจัดงานประชุมทางการแพทย์หัวใจนานาชาติด้านโรคไฟฟ้าหัวใจ (The 12th Asia Pacific Heart Rhythm Society Scientific Session (APHRS 2019) ซึ่งประเทศไทยเป็นเจ้าภาพ งานนี้มีแพทย์โรคหัวใจจากทั่วโลกเดินทางมาประชุมกว่า 3,500 คน ซึ่งถือได้ว่าเป็นงานประชุมแพทย์หัวใจครั้งสำคัญของประเทศไทย เป็นการแสดงให้ทั่วโลกได้เห็นถึงศักยภาพการจัดงานของประเทศไทย รวมถึงได้กระตุ้นอุตสาหกรรมไมซ์ของไทยอีกด้วย |
| พ.ศ. 2559 | * บริษัทฯ เพิ่มทุนจดทะเบียนเป็น 255,462,733 บาท โดยการจำหน่ายหุ้นเพิ่มทุนให้กับผู้ถือหุ้นเดิม |
| พ.ศ. 2557 | * ทุกบริษัทในเครือ CMO Group ได้ย้ายเข้ามารวมกันที่โครงการ Bangkok Creative Playground ซึ่งถือเป็นการเสริมสร้างศักยภาพในการทำงานของบุคคลากรภายในและธุรกิจเป็นอย่างมาก รวมถึงการสร้างการรับรู้และการยอมรับต่อคู่ค้าของบริษัทฯและกิจการในเครือถึงความพร้อมในทุกๆ ด้าน * บริษัทฯ ได้ทำการขยายการลงทุนโดยการลงทุนร่วมเพื่อเปิดบริษัทใหม่กับธุรกิจใหม่ ได้แก่ บริษัท โมเมนตัม เอส จำกัด (Momentum S) ให้บริการจัดงานด้าน Private Event อาทิ จัดงานครบรอบวันเกิด,งานแต่งงาน, หรือ งานปาร์ตี้สังสรรค์ เป็นต้น โดยบริษัท ถือหุ้นในสัดส่วนร้อยละ 60 |
| พ.ศ. 2555 | * บริษัทฯ เพิ่มทุนจดทะเบียนของบริษัทฯ จาก 150 ล้านบาท เป็น 222.5 ล้านบาท โดยการออกหุ้นสามัญเพิ่มทุนจำนวน 72.5 ล้านหุ้น เพื่อรองรับการจ่ายหุ้นปันผลจำนวน 37.5 ล้านหุ้น การใช้สิทธิตามใบสำคัญแสดงสิทธิที่จะออกให้แก่ผู้ถือหุ้นเดิม จำนวน 30 ล้านหุ้น และการใช้สิทธิตามใบสำคัญแสดงสิทธิที่ออกให้แก่กรรมการ ผู้บริหาร และ/หรือ พนักงานของบริษัทฯ และ/หรือบริษัทย่อย จำนวน 5 ล้านหุ้น โดยการเพิ่มทุนจดทะเบียนของบริษัทฯในครั้งนี้เพื่อรองรับการขยายกิจการเข้าสู่ตลาดอาเซียน และการร่วมมือกับพันธมิตรเพื่อการให้บริการที่ครอบคลุมรองรับการเปิด AEC |
| พ.ศ. 2554 | * บริษัทฯ มีมติเปลี่ยนชื่อบริษัทใหม่ เป็น “บริษัท ซีเอ็มโอ จำกัด (มหาชน)” เพื่อรองรับการขยายธุรกิจไปยังงานประเภทอื่นๆ รวมถึงการเพิ่มแผนกงานใหม่ เพื่อรองรับการเติบโตของบริษัทฯ และการรวมเป็นประชาคมอาเซียน (AEC) |
| พ.ศ. 2551 | * บริษัทฯ ได้ทำการขยายการลงทุนโดยการเข้าเป็นผู้ถือหุ้นใน บริษัท เอ็กซ์โปซิชั่น เทคโนโลยี จำกัด (หรือ “เอ็กซ์โป เทค”) ซึ่งให้การบริการในด้านการติดตั้งระบบสาธารณูปโภคที่เกี่ยวข้องกับการจัดอีเวนต์  โดยบริษัทฯ ถือหุ้นในสัดส่วนร้อยละ 40 และในปีนี้บริษัทฯ ประสบความความสำเร็จได้รับรางวัลรองชนะเลิศ ด้านแนวคิด สำหรับพาวิลเลียนขนาดไม่เกิน 500 ตารางเมตร จาก Bureau International des Expositions: BIE จากผลงานการสร้างศาลาไทยในงาน Expo ระดับนานาชาติในการร่วมงาน World Water Expo 2008 ณ ประเทศ สเปน โดยมีผู้ออกงาน 102 ประเทศทั่วโลก |
| พ.ศ. 2547 | * บริษัทฯ ได้เพิ่มเงินลงทุนในบริษัท พีเอ็ม เซ็นเตอร์ จำกัด โดยบริษัทถือหุ้นของพีเอ็มในสัดส่วนร้อยละ 99.99 ของทุนจดทะเบียนที่ชำระแล้ว 135 ล้านบาท (เดิม 39.90 ล้านบาท) และได้เพิ่มเงินลงทุนในบริษัท ดิอายส์ จำกัด โดยบริษัทถือหุ้นของดิอายส์ในสัดส่วนร้อยละ 99.95 ของทุนจดทะเบียนที่ชำระแล้ว 15 ล้านบาท (เดิม 5 ล้านบาท) |
| พ.ศ. 2546 | * กลุ่มบริษัทมีการเปลี่ยนแปลงโครงสร้างเงินทุนและการถือหุ้นครั้งใหญ่เพื่อเตรียมการเข้าจดทะเบียนในตลาดหลักทรัพย์เอ็ม เอ ไอ (หรือ “mai”) โดยการเพิ่มทุนจดทะเบียนของบริษัทฯ จาก 8 ล้านบาท เป็น 59 ล้านบาท และ 150 ล้านบาท ตามลำดับ นอกจากนี้ ยังมีการเปลี่ยนแปลงโครงสร้างการถือหุ้นของกลุ่มบริษัท โดยบริษัทฯ ได้เข้าไปถือหุ้นของพีเอ็มและดิอายส์ ในสัดส่วนร้อยละ 99.997 และ 99.84 ของทุนจดทะเบียนที่ชำระแล้วของแต่ละบริษัทตามลำดับ ส่วน บริษัท เอส. คิวบิค จำกัด นั้นกลายเป็นผู้ถือหุ้นใหญ่ของบริษัทฯ และบริษัทฯ ได้แปลงสภาพเป็นบริษัทมหาชนในเดือนธันวาคม 2546 และเปลี่ยนชื่อเป็น บริษัท ซีเอ็ม ออร์กาไนเซอร์ จำกัด (มหาชน) (CM Organizer Public Company Limited) |
| พ.ศ. 2534 | * บริษัท ซีเอ็ม ออร์กาไนเซอร์ จำกัด ได้รับการจัดตั้งขึ้น เพื่อให้บริการบริหารการจัดงาน ซึ่งนับได้ว่าในช่วงนั้น บริษัทฯ เป็นหนึ่งในผู้บุกเบิกธุรกิจให้บริการบริหารการจัดงานในประเทศไทย |