**การพัฒนาอย่างยั่งยืน : ภาพรวม**

CMO ได้ตระหนักถึงความสำคัญใน “ความยั่งยืน” ภายใต้การกำกับกิจการที่ดีและการบริหารจัดการความเสี่ยง เพื่อเสริมสร้างความสมดุลทั้ง 3 มิติ ได้แก่ เศรษฐกิจ สังคม และสิ่งแวดล้อม เพื่อให้สอดคล้องตามเป้าหมายการพัฒนาที่ยั่งยืน (Sustainable Development Goals: SDGs) ขององค์การสหประชาชาติ จึงได้กำหนดนโยบายการจัดการด้านความยั่งยืน 7 ข้อ เพื่อเป็นแนวทางในการปฏิบัติด้านความยั่งยืน

**7 นโยบายการจัดการด้านความยั่งยืน**

**ด้านเศรษฐกิจ**

**การประกอบกิจการด้วยความเป็นธรรม**

สนับสนุนการทำธุรกิจที่เป็นธรรมและเสมอภาคทั้งกับคู่ค้าและลูกค้า ปฏิบัติงานด้วยความซื่อสัตย์ สุจริต มีความรับผิดชอบต่อหน้าที่ของตนเอง

**การต่อต้านทุจริตคอร์รัปชั่น**

บริษัทฯ มีนโยบายสนับสนุนการต่อต้านการทุจริตคอร์รัปชั่น ทั้งระดับภายในและภายนอกองค์กรอย่างเป็นรูปธรรม

**การมีนวัตกรรมและการเผยแพร่นวัตกรรม**

บริษัทฯ นำเทคโนโลยีดิจิทัลใหม่ๆ มาสร้างสรรค์ผลงานอีเวนต์ท์ที่แปลกใหม่และทันสมัยยิ่งขึ้น เพื่อให้ยะระดับการจัดอีเวนต์

**ด้านสิ่งแวดล้อม**

**การดูแลรักษาสิ่งแวดล้อม**

บริษัทฯ ให้ความสำคัญ โดยคำนึงทั้งระดับภายในองค์กรและภายนอกองค์กร โดยได้มีการจัดกิจกรรมต่างๆ เพื่อสนับสนุนและส่งเสริมให้องค์กรและพนักงานเห็นคุณค่าของสิ่งแวดล้อม และช่วยกันดูแลอย่างยั่งยืน

**ด้านสังคมและชุมชน**

**การเคารพสิทธิมนุษยชน**

สนับสนุนความเป็นธรรมต่อผู้มีส่วนได้เสียอย่างเสมอภาค ไม่แบ่งแยกเพศหรือศาสนา ไม่ให้สิทธิพิเศษหรือเลือกปฏิบัติกับผู้ใดผู้หนึ่งเป็นกรณีพิเศษ

**การปฏิบัติต่อพนักงานอย่างเป็นธรรม**

ให้ความใส่ใจและปฏิบัติต่อพนักงานทุกคนอย่างเท่าเทียมกัน รวมถึงการสนับสนุนการพัฒนาศักยภาพในด้านต่างๆ อย่างเสมอภาคกัน

**การร่วมพัฒนาชุมชนหรือสังคม**

สนับสนุนการมีส่วนร่วมในการพัฒนาชุมขนและสังคม เพื่อพัฒนาให้สังคมของเราน่าอยู่มากยิ่งขึ้น