**สารจากประธานคณะกรรมการ**

ในปี 2565 เป็นปีแรกของการบริหารงานของผม คุณกิตติ และคณะผู้บริหารใหม่ นำพา CMO สู่อนาคตด้วยการปรับโครงสร้างธุรกิจสู่การเป็น Experience-Tech Creator สร้างประสบการณ์ที่ดีที่สุดด้วยเทคโนโลยี และใช้เทคโนโลยีนำพาลูกค้าสู่ประสบการณ์ใหม่ ๆ โดยดำเนินธุรกิจแบ่งออกเป็น 4 กลุ่ม ได้แก่ Event, Equipment & Production, Entertainment และ Technology ตลอดระยะเวลา 1 ปี ที่ผ่านมา ผม คุณกิตติ และคณะผู้บริหาร ตั้งใจร่วมกันบริหารพัฒนาธุรกิจ CMO จนเกิดการเปลี่ยนแปลงในหลายๆ มิติ ที่น่าสนใจ ดังนี้

1. เพิ่มศักยภาพของธุรกิจ ด้วยการเปิดบริษัท ซีเอ็ม ไลฟ์ จำกัด รุกธุรกิจ Entertainment เต็มรูปแบบ ทั้งคอนเสิร์ต

เกาหลี ไทย และต่างประเทศ รวมถึงธุรกิจบันเทิงด้านอื่น ๆ โดยประเดิมโปรเจ็กต์แรก GOT7 “'HOMECOMING' 2022 FANCON” K POP ระดับเวิลด์คลาส จัดแบบ Live Show ที่เกาหลีใต้ พร้อมถ่ายทอดสด Online ทั่วโลก และจัดคอนเสิร์ต “อันยอง แบงค็อก อารีน่าเค 2022”คอนเสิร์ตที่รวมศิลปินไทยและเกาหลีไว้บนเวทีเดียวกัน โดยมีแฟนๆ เข้าชมแน่นฮอลล์กว่า 14,000 คน และในปี 66 มีแผนที่บุกตลาด Entertainment ในเอเชีย และ เซ้าท์ อีสต์ เอเชีย ซึ่งจะเป็นปีที่เห็นความชัดเจนของ CMO ในรูปแบบของ Entertainment Agency เต็มตัวมากขึ้น

1. ด้านผลประกอบการ เป็นปีที่ CMO มีทิศทางเติบโตที่ดีขึ้นอย่างต่อเนื่อง โดยเฉพาะในไตรมาส 2 ถือว่าเติบโตแบบก้าว

กระโดด เป็นปีแห่งการ Turnaround อย่างแท้จริงภายใต้การบริหารงานของโครงสร้างผู้ถือหุ้นใหม่ พลิกกลับมามีกำไรครั้งแรกในรอบ 3 ปี อย่างไรก็ดี ถึงแม้ว่างบการเงินรวมประจำปี 2565 จะยังมีผลขาดทุนสุทธิ แต่ก็เป็นการขาดทุนที่ลดลงมาก ซึ่งจากแผนงานต่างๆ ในปี 66 และความมุ่งมั่นของทีมผู้บริหาร และพนักงานทุกคน ก็เชื่อว่าบริษัทฯ จะมีทิศทางที่ดีขึ้นได้อย่างต่อเนื่อง

1. บริษัทฯ ได้เข้าศึกษาที่จะขยายธุรกิจด้าน Digital and Technology Solutions โดยเข้าศึกษาจากทั้งหมด 6 บริษัท มีบริษัท

ทรานส์ฟอร์เมชั่นนอล จำกัด ที่มีความเป็นไปได้ในการทำงานร่วมกันในธุรกิจใหม่ ซึ่งหากมีความชัดเจนในข้อตกลงต่างๆ บริษัทฯ จะแจ้งตลาดหลักทรัพย์ฯ ให้ทราบต่อไป ทั้งนี้ ในส่วนของการขยายงานในกลุ่ม Technology เป็นเรื่องที่ต้องใช้เวลาศึกษาอย่างละเอียด ซึ่ง ผม คุณกิตติ และคณะผู้บริหาร จะร่วมกันผลักดันให้ CMO ก้าวไปสู่ธุรกิจเทคโนโลยีให้ได้อย่างเร็ว และมีประสิทธิภาพ เพื่อสร้างโซลูชั่นครบวงจรให้ลูกค้าทั้งเก่าและใหม่ของ CMO เราจะต้องเป็นที่ไว้วางใจของลูกค้า ช่วยองค์กรและแบรนด์ที่มีวิสัยทัศน์มุ่งสู่อนาคต ทรานส์ฟอร์มสู่ธุรกิจในโลก web 3.0 นี้

สำหรับปี 2566 บริษัทฯ มองหาโอกาสทางธุรกิจ เล็งขยายงาน Entertainment ในเอเชีย และ เซ้าท์ อีสต์ เอเชีย เนื่องจาก เป็นตลาดใหญ่และมีการขยายตัวอย่างรวดเร็ว อาทิ ไต้หวัน ฮ่องกง ญี่ปุ่น อินโดนีเซีย ฟิลิปปินส์ สิงค์โปร์ เวียดนาม มาเลเซีย และประเทศไทย โดย CMO ประเดิมงานแรกเดือนมกราคม 66 เปิดตลาดประเทศมาเลเซีย จัดคอนเสิร์ตเฟสติวัลศิลปินเกาหลี SEEN FESTIVAL in Kuala Lumpur 2023 โดยงานนี้มีผู้เข้าร่วมงานกว่า 10,000 คน ซึ่งนับเป็นการเริ่มต้นที่ดีสำหรับงานต่างประเทศ ขณะเดียวกันก็ยังจะมีแผนการควบรวมกิจการ (M&A) ที่ช่วยเพิ่มศักยภาพบริษัทอย่างรวดเร็ว โดยจะเป็นในกลุ่มธุรกิจที่เกี่ยวข้องกับการดำเนินงานของบริษัทฯ

สุดท้ายนี้ ผมในนามของคณะผู้บริหาร และพนักงานทุกคน ขอขอบคุณลูกค้า พันธมิตรทางธุรกิจ และผู้ถือหุ้น ที่ได้ให้การสนับสนุนและเชื่อมั่นต่อการดำเนินธุรกิจของบริษัทฯ ด้วยดีมาตลอด รวมทั้งขอขอบคุณพนักงานทุกฝ่ายที่ทุ่มเทในการทำงานอย่างเต็มที่ และผมขอให้ทุกท่านเชื่อมั่นว่า ผมพร้อมคณะผู้บริหาร จะร่วมแรงร่วมใจกันนำพาบริษัทให้สร้างรายได้เพิ่มขึ้นอย่างต่อเนื่อง โปร่งใส และสร้างชื่อเสียง ให้สมกับความเป็นผู้นำตลาด ไว้อย่างต่อเนื่องตลอดไป

กิติศักดิ์ จำปาทิพย์พงศ์ กิตติ พัวถาวรสกุล

ประธานคณะกรรมการบริหาร รองประธานคณะกรรมการ

และ ประธานเจ้าหน้าที่บริหาร บริษัท ซีเอ็มโอ จำกัด (มหาชน)

บริษัท ซีเอ็มโอ จำกัด (มหาชน)